Temple Expiatori de la Sagrada Família

context: La representació de la Crucifixió de Jesús és a la part més alta de l'atri; a la part central hi ha la figura de Crist amb els peus desclavats, i es pot observar a la creu formada per unes jàsseres de ferro al traç del perfil el dibuix de la I, la primera lletra del rètol INRI (Iesvs Nazarenvs rex Ivdaeorvm). Als seus peus, en un costat està el grup de sant Joan, la seva mare la Verge Maria i, finalment, Maria Magdalena i, a l'altre costat, com a únic element, un crani o calavera en representació de la mort i del Gòlgota, lloc on fou crucificat i on tradicionalment es diu que fou enterrat Adam. Com un baldaquí que cobreix el conjunt hi ha el vel esquinçat del Temple de Jerusalem, que significa la història de la humanitat dividida entre l'era anterior i la posterior a Jesucrist.[67]
qas: answers: text: a la part més alta de l'atri
question: On és la representació de la Crucifixió de Jesús?

answers: text: la figura de Crist amb els peus desclavats
question: Què hi ha a la part central?

answers: text: per unes jàsseres de ferro
question: Per què està formada la creu?

answers: text: el grup de sant Joan, la seva mare la Verge Maria i, finalment, Maria Magdalena
question: Qui està als seus peus, en un costat?

answers: text: Gòlgota
question: On va ser enterrat Adam?

context: La façana de la Glòria, que simbolitza la salvació de Crist, s'està construint al carrer de Mallorca. En aquesta façana Gaudí va preveure la construcció d'una gran escalinata que crearia un pas subterrani al carrer Mallorca, que representaria l'infern i estaria decorat amb dimonis, ídols i falsos déus, cismes, heretgies, etc. Al replà davant del baptisteri hi hauria un brollador d'aigua que representaria el riu d'aigua viva, de vint metres d'altura i, a l'altre costat —davant la capella de la Penitència— una teiera on cremi el foc de l'eucaristia. Gaudí va deixar l'estudi simbòlic i un model a escala 1:25, conegut per fragments i fotografies del model. Aquestes capelles tindran una porta directament al pòrtic, una a l'interior i una als claustres. La iconografia representarà el lema «A través de la Redempció fins a la Glòria».
qas: answers: text: La façana de la Glòria
question: Quina façana simbolitza la salvació de Crist?

answers: text: un brollador d'aigua
question: Què hi hauria al replà davant del baptisteri?

answers: text: davant la capella de la Penitència
question: On estaria el teiera on cremi el foc de l'eucaristia?

answers: text: 1:25
question: En quina escala estava fet el model que va deixar Gaudí?

context: D'altra banda, des de la reactivació de les obres en els anys 1940, es va suscitar un intens debat sobre si era adequat continuar les obres o no, al·legant els seus detractors que Gaudí no havia deixat suficients indicacions i la seva continuació desvirtuaria el seu projecte; en canvi, els defensors de continuar els treballs es basaven en les múltiples indicacions deixades per l'arquitecte als seus ajudants i deixebles, així com els dibuixos, maquetes i fotografies que deixaven constància del projecte esbossat per Gaudí, per no parlar de les seves múltiples manifestacions reconeixent que el projecte seria obra de diverses generacions.[91] El 9 de gener de 1965, un grup d'arquitectes, intel·lectuals, crítics i professionals de diversos àmbits publicar una carta- manifest a  La Vanguardia tot qüestionant la continuïtat de les obres. Entre els signants es trobaven: Le Corbusier, Bruno Zevi, Giulio Carlo Argan, Oriol Bohigas, José Antonio Coderch, Ricardo Bofill, Antoni Tàpies, Salvador Espriu, Joan Brossa i Josep Maria Subirachs -qui paradoxalment seria després escultor del temple-, a més del Col·legi d'Arquitectes de Catalunya, l'associació Foment de les Arts Decoratives i l'Escola d'Arquitectura de Barcelona. No obstant això, hi va haver una àmplia resposta popular en defensa de la continuïtat del projecte, que es va traduir en una recaptació rècord per a l'impuls de les obres.[92]
qas: answers: text: en els anys 1940
question: Quan es van reactivar les obres?

answers: text: un intens debat sobre si era adequat continuar les obres o no
question: Què es va suscitar des de la reactivació de les obres en els anys 1940?

answers: text: La Vanguardia
question: On es va publicar la carta- manifest l'any 1965?

answers: text: un grup d'arquitectes, intel·lectuals, crítics i professionals de diversos àmbits
question: Qui va escriure la carta- manifest que es va publicar l'any 1965?

answers: text: en una recaptació rècord per a l'impuls de les obres
question: Com es va traduir la resposta popular en defensa de la continuïtat del projecte?

context: Les torres tenen diferents solucions segons la seva tipologia: les dels apòstols estan rematades per pinacles de mosaic venecià policromat amb els atributs del bisbe: tiara, bàcul, anell i creu; també figuren les inscripcions Hosanna, Excelsis i Sanctus, Sanctus, Sanctus, repetit tres vegades per la Santíssima Trinitat (la del Pare en color groc, per la llum; la del Fill de color vermell, símbol de martiri; i la de l'Esperit Sant de color taronja, síntesi dels altres dos).[37] Així mateix, cada torre porta inscrit el nom en llatí i la paraula Apostolus junt amb una escultura de l'apòstol que representa. També es poden apreciar als murs altres inscripcions com: Jesus, Maria, Joseph; Sursum corda; Gratia plena; Ora pro nobis; i les sèries aurum, thus, myrrham (en llatí, or, encens i mirra) i oració, sacrifici, almoina en català.[38]
qas: answers: text: el nom en llatí i la paraula Apostolus junt amb una escultura de l'apòstol que representa
question: Què hi ha inscrit en cada torre?

answers: text: als murs
question: On es poden observar altres inscripcions?

answers: text: per pinacles de mosaic venecià policromat amb els atributs del bisbe: tiara, bàcul, anell i creu
question: Amb què estan rematades les torres dels apòstols?

answers: text: Hosanna, Excelsis i Sanctus, Sanctus, Sanctus
question: Quines inscripcions figuren a la torre?

context: A la façana hi haurà representades: virtuts, obres de misericòrica i dons de l'Esperit Sant; i els oficis manuals. Al centre i a les voltes apareixeran: Adam i Eva, la casa de Natzaret, la Mare de Déu i els Sants, Jesucrist en el Judici Final, el Pare Etern envoltat d'àngels, i l'Esperit Sant. Hi haurà un nàrtex de 16 llanternes; en el seu interior, els dies de la Creació i les jerarquies angèliques. La façana es completarà amb uns grans núvols il·luminats, que contindran en grans lletres l'inici del credo de Nicea (Credo in unum Deum Patrem Omnipotentem, creatorem coeli et terrae) i el Gènesi, sobre setze grans llanternons disposats en ordre ascendent.
qas: answers: text: A la façana
question: On estaran representats els oficis manuals?

answers: text: Adam i Eva, la casa de Natzaret, la Mare de Déu i els Sants, Jesucrist en el Judici Final, el Pare Etern envoltat d'àngels, i l'Esperit Sant
question: Qui apareixeran al centre i a les voltes?

answers: text: 16
question: Quantes llanternes hi haurà al nàrtex?

answers: text: uns grans núvols il·luminats
question: Què complementarà la façana?

answers: text: en ordre ascendent
question: Com estaran disposats els llanternons?

context: De la mateixa manera que l'exterior, l'interior té un gran significat religiós: la cúpula de l'absis està coberta amb un mosaic representant les vestidures de Déu cobrint la volta del cel, i del trifori més alt de l'absis penjarà un llum de set braços que simbolitzarà l'Esperit Sant. L'altar quedarà emmarcat per un arc triomfal i un baldaquí amb el Calvari de Jesús, completant així la Santíssima Trinitat. Aquest baldaquí porta el cant de Glòria de l'Ordinari de la Missa, així com una creu, de la qual sortirà un raïm que teixeix amb els seus pàmpols tot el baldaquí, i un lampadari de 50 llums d'oli, com a Sant Joan del Laterà.[32]
qas: answers: text: religiós
question: Quin significat té l'interior?

answers: text: set
question: Quants braços tindrà el llum que simbolitzarà l'Esperit Sant?

answers: text: un arc triomfal i un baldaquí amb el Calvari de Jesús
question: Què emmarcarà l'altar?

answers: text: amb els seus pàmpols
question: Amb què teixeix el raïm tot el baldaquí?

answers: text: 50
question: Quantes llums d'oli tindrà el lampadari?